Szám: 1-8 /2014.

7. sz. napirendi pont anyaga

**Előterjesztés**

A Zalaszentgrót Városi Önkormányzat Képviselő-testületének

2014. július 24-i rendes ülésére.

**Tárgy:** „Területi együttműködést segítő programok kialakítása az önkormányzatoknál a konvergencia régiókban” című pályázat benyújtása

**Tisztelt Képviselő-testület!**

Az Államreform operatív program keretében megvalósítani kívánt *„*Területi együttműködést segítő programok kialakítása az önkormányzatoknál a konvergencia régiókban*”* című egyfordulós pályázati felhívás társadalmi egyeztetése folyik jelenleg, várhatóan augusztusban nyílik meg a lehetőség a pályázat benyújtására.

A pályázat célja olyan **modell jellegű együttműködési program**ok támogatása, amelyek célja az egy járáshoz tartozó települések, helyi szereplők közötti területi együttműködések kialakítása és megerősítése a társadalmi felzárkózást elősegítő és ahelyi esélyegyenlőségi programok végrehajtásához kapcsolódó – a járásszékely települések által ellátott – koordinációs tevékenység megvalósításával. A pályázat keretében konkrét, jól körülhatárolható fejlesztési intézkedések végrehajtására nyílik lehetőség a járásszékhely települések önkormányzatai számára.

A pályázatban rendelkezésre álló forrásra **kizárólag** - ajárási (fővárosi kerületi) hivatalokról szóló 218/2012. (VIII. 13.) Korm. rendelet 1. melléklete szerinti - **járásszékhely települések önkormányzatai pályázhatnak** **az egy járáshoz tartozó településszámot figyelembe véve az 1.** kategóriában, amely által koordinált járáshoz tartozó településszám ***2-26 között*** van.

A pályázónak **minden kötelező tevékenységet vállalnia kell** és azokat kötelezően meg kell valósítani, a választhatóként jelölt tevékenységek közül a pályázó járásszékhely önkormányzat szabadon választhat, hogy melyeket kívánja megvalósítani. A felsorolt **választható tevékenységek** vállalásáért plusz pont kapható.

|  | **Tevékenység** | **kategória**  a járáshoz tartozó településszám **2-26 között van** |
| --- | --- | --- |
| 1. | **Járási szintű együttműködések erősítése:** a helyi esélyegyenlőségi programok végrehajtásához szükséges járási szintű szolgáltatási és intézményi együttműködések kialakítása, együttműködési megállapodások megkötése.  Az együttműködéseknek ki kell terjedniük az önkormányzatokon, nemzetiségi önkormányzatokon, járási kormányhivatalokon túl a járás szintjén releváns civil, egyházi és a gazdasági szférára is. | kötelező |
| 2. | **Szakmai megvalósítók bevonásával** társadalmi felzárkózást szolgáló **koordináció kialakítása**, **működtetése** járási szinten. (szervezés, koordináció, a program technikai feltételeinek biztosítása stb.) | kötelező  (legalább 1-3 főből álló szakmai megvalósító csoport felállítása) |
| 3 | Járási szintű felzárkózási **kerekasztal létrehozása és működtetése:** | kötelező |
| 4. | Járási szintű **„*Esélyteremtő-programterv*” elkészítése** a települések együttműködését igénylő (a helyi esélyegyenlőségi programok által feltárt) problémák megoldására:  Olyan, a Helyi Esélyegyenlőségi Programokra alapozó, a helyi együttműködésekre épülő, több önkormányzat együttműködését igénylő „Esélyteremtési-programterv”-ek elkészítése szükséges, mely a járáson belül felmerült problémák komplex kezelésére tesz javaslatokat. | kötelező |
| 5. | **Zárórendezvény, rendezvények, konferenciák tartása** az „Esélyteremtő-programterv”disszeminációja érdekében | kötelező |
| 6. | **Esélyegyenlőséget, társadalmi felzárkózást szolgáló tréningek tartása**: pl. konfliktuskezelést, diszkrimináció csökkentését, érzékenyítést szolgáló tréningek | választható |
| 7. | A társadalmi felzárkózást szolgáló koordinációt biztosító szakmai megvalósítók, illetve a területi együttműködésben részt vevő önkormányzatok tisztviselőinek, illetve felzárkózási kerekasztal tagjainak **speciális, akkreditált képzése.** | választható |
| 8. | A területi együttműködéshez, az „*Esélyteremtő-programterv*” kialakításához, illetve kapcsolódó, a helyi esélyegyenlőségi programok végrehajtását **segítő szakértő bevonása** | választható |
| 9. | Közös, több önkormányzat részvételével zajló, **a helyi esélyegyenlőségi programjaikban megfogalmazott**, pl.: ismeretterjesztő, tájékoztató **tevékenységek megvalósítása a járásszékhely önkormányzat szervezésében**. | választható |

A pályázati konstrukció segíti a helyi szinten elkészített esélyegyenlőségi programok intézkedési tervében foglaltak megvalósítását, járási szintű összehangolásukat is támogató koordinációs tevékenységgel.

A fejlesztés eredményeként létrejön járásonként egy, a járáson belül felmerült, és a települések együttműködését igénylő problémák komplex kezelését megalapozó „*Esélyteremtő-programterv*”.

Támogat olyan közös (több önkormányzat részvételével zajló) tevékenységeket, amelyek hozzájárulnak a területi együttműködésben résztvevő önkormányzatok helyi esélyegyenlőségi programjaiban megfogalmazott fejlesztési lehetőségek és intézkedések megvalósításához.

Hozzájárul az esélyegyenlőség elvű, felzárkózást segítő közszolgáltatások fejlesztéséhez, összehangolásához.

Projekt elvárt eredményei

* Kialakításra kerülnek az esélyegyenlőségi programok végrehajtásához szükséges szolgáltatási és intézményi együttműködések a járásokban.
* Kialakulnak, megerősödnek a társadalmi párbeszéd, a közösségi tervezés helyi rendszerei (civil szervezetek, gazdasági szereplők és szakértők bevonásával), a HEP-ek megvalósításának vonatkozásában (lehatárolva az ÁROP-1.A-6. pályázati konstrukcióban megvalósított feladatoktól).
* Létrejön a felzárkózással kapcsolatos, kiemelten a Helyi Esélyegyenlőségi Programokban foglalt feladatok járási szintű egyeztetésének párbeszéd-fóruma (járási szintű felzárkózási kerekasztalok).
* Elkészül a járáson belül felmerült, és a települések együttműködését igénylő problémák komplex kezelését megalapozó – a járási felzárkózási kerekasztal által elfogadott - *„Esélyteremtő-programterv”.*
* Megvalósul a területi együttműködés eredményeként létrejött felzárkózási, egyenlő esélyek biztosítását célzó „Esélyteremtő-programtervek” disszeminációja

A projekt hatásaként:

* A helyi esélyegyenlőségi programok kapcsán hosszú távú együttműködés alakul ki az egy járáshoz tartozó önkormányzatok körében.
* Sikeresebb felzárkózási, esélyegyenlőségi helyi fejlesztések valósulhatnak meg a 2014-2020 közötti programozási időszakban.
* Ezáltal javulhat az önkormányzatok által ellátott közszolgáltatások megszervezésének hatékonysága, javul a közszolgáltatások minősége.
* Csökken az előítéletesség, erősödik a társadalmi felzárkózás és az esélyegyenlőség céljai iránti elkötelezettség.

Hosszabb távon javul a helyi esélyegyenlőségi programok célcsoportjainak helyzete.

A Pénzügyi és Ügyrendi Bizottság az előterjesztést 2014. július 22-i ülésen tárgyalja és a bizottság határozatát a bizottság elnöke a testületi ülésen ismerteti.

Kérem a Tisztelt Képviselő testületet, hogy az előterjesztést tárgyalja meg és az alábbi határozati javaslatot fogadja el:

**Határozati javaslat:**

Zalaszentgrót Város Önkormányzatának Képviselő-testülete egyetért azzal, hogy az Államreform operatív program „Területi együttműködést segítő programok kialakítása az önkormányzatoknál a konvergencia régiókban” című pályázat beadásra kerüljön. Zalaszentgrót Város Önkormányzatának Képviselő-testülete a pályázat keretében el nem számolható projekttervezési, pályázatírási, pályázat beadási, hatósági szerződéskötési és hatósági elszámolási feladatok elvégzésének megbízási díjára maximum 300.000,-Ft összegű fedezetet biztosít a 2014. évi költségvetés dologi kiadások sora terhére, mely összeg csak eredményes pályázat esetén fizethető ki.

Zalaszentgrót Város Önkormányzatának Képviselő-testülete felhatalmazza a polgármestert a pályázat benyújtásához szükséges intézkedések megtételére, a projektek teljesítéséhez szükséges valamennyi eljárás lefolytatására, árajánlatok bekérésére és a legkedvezőbb ajánlattevőkkel történő szerződések megkötésére.

**Határidő:** 2015. október 31.

**Felelős:** Baracskai József polgármester

|  |  |
| --- | --- |
| Zalaszentgrót, 2014. július 17. | **Baracskai József/**  **polgármester** |

|  |  |
| --- | --- |
| A határozati javaslat a törvényességi előírásnak megfelel. | dr. Simon Beáta  jegyző |